150. löggjafarþing 2019–2020.

Þingskjal 832 — 339. mál.

Svar

mennta- og menningarmálaráðherra við fyrirspurn frá Guðjóni S. Brjánssyni
um öryrkja og námslán.

1.	Hvað greiða margir öryrkjar af námslánum?

Umbeðnar upplýsingar eru ekki til í kerfum Lánasjóðs íslenskra námsmanna né öðrum kerfum þar sem öryrkjar eru ekki sérmerktir í kerfum Lánasjóðsins frekar en í öðrum kerfum.

2.	Hver er heildarupphæð námslána sem öryrkjar skulda LÍN?

Með vísan til þess sem kemur fram í svari við 1. tölul. fyrirspurnarinnar hefur mennta- og menningarmálaráðherra ekki forsendur til að svara spurningunni.

3.	Hvert er hlutfall vangreiddra afborgana af námslánum meðal öryrkja í samanburði við aðra lánþega?

Með vísan til þess sem kemur fram í svari við 1. tölul. fyrirspurnarinnar eru ekki forsendur til að svara spurningunni.

4.	Hefur ráðherra hugleitt niðurfellingu námslána sem öryrkjar greiða af?

Slíkt hefur ekki komið til skoðunar.